Idee, et keskmisele objektile võidakse omistada ümbritsevate objektide omadusi, ei ole crowdingu uurijatele eriline uudis. Ja normaalses keskkonnas on see nägemissüsteemi poolt mõistlik. Sest kui keskmine objekt on halvasti näha, ja ümberringi on hunnik ühesuguseid objekte, siis (looduslikes tingimustes) on keskmine objekt ka arvatavasti samasugune, ja sellisena teda siis nähaksegi. Aga igal juhul on saadud andmed  huvitavad ja võivad midagi öelda nende mehhanismide kohta, mis seda loogikat nägemissüsteemis realiseerivad.